કેસની ડીટેલ્સ અનુસાર, જાન્યુઆરી 2015માં દયાલ વાધવાની એર ઈન્ડિયાની ફ્લાઈટથી સિંગાપોર, મલેશિયા અને થાઈલેન્ડ વેકેશન માટે ગયા હતા. સિંગાપોર એરપોર્ટ પર પહોંચતા જ આ પરિવારને ખબર પડી કે અન્ય પેસેન્જર્સનો સામાન આવી ગયો છે, પરંતુ બેલ્ટ પર તેમનો સામાન તો હતો જ નહીં. અડધો દિવસ સામાનની રાહ જોયા પછી પરિવારને AIના સ્ટાફ દ્વારા કહેવામાં આવ્યું કે અમદાવાદ એરપોર્ટ પરથી તેમનો સામાન લોડ જ કરવામાં નહોતો આવ્યો. એરલાઈન્સ દ્વારા તેમને વિશ્વાસ અપાવવામાં આવ્યો કે બીજી ફ્લાઈટમાં સાંજ સુધીમાં તેમનો સામાન આવી જશે.